Litecoin

Litecoin (Ł) – bu Bitcoin forky bolup, meňzeş atly kripto pul birligini ulanýan piring elektron töleg ulgamydyr. Ulgamyň işlemegini hem-de onuň goragyny üpjün etmek üçin kriptografik usullar ulanylýar.

Litecoin alyş-çalyş ýerlerinde Bitcoin-a ýa-da hemmeler tarapyndan kabul edilen pula çalyşmak üçin, şeýle hem olary kabul etmäge taýýar bolan satyjylaryň harytlaryna ýa-da hyzmatlaryna elektron usul arkaly töleg geçirmek üçin hem ulanylyp bilner.

 Bitkoýnlaryň we laýtkoýnlaryň arasyndaky tapawut 

Litecoin Namecoin-dan soň ikinji Bitcoin forky bolup durýar hem-de ondan sähelçe tapawutlanýandyr:

Bitkoýnyň blokçeýninde täze blok her 10 minutdan peýda bolýar, laýtkoýnyň torunda bolsa bu ýagdaý bary-ýogy 2,5 minut wagty alýandyr. Şonuň üçin litecoin torundaky tranzaksiýalar 4 esse çaltlyk bilen geçýär we olaryň bahasy bitkoýnyňkydan 3-5 esse arzandyr.

Laýtkoýnlaryň maýningi gazanylan şaýy pullaryň jemi sany 84 mln. ýeten mahalynda togtar. Bitkoýnlaryň ahyrky sany 4 esse azdyr – 21 mln.

Eger-de bitkoýn SHA-256-da işleýän bolsa, onda laýtkon FreeBSD howpsuzlyk ofiseri Kolin Persiwal tarapyndan işlenip taýýarlanylan scrypt ulanýar. Scrypt funksiýasy maýningi aňsatlaşdyrýar.

 Taryhy 

Litecoin açyk başlangyç kody GitHub-da ýerleşýän kliýent arkaly 2011-nji ýylyň 13-nji oktýabrynda çykaryldy.

2013-nji ýylyň noýabrynda Litecoin 1 milliard dollara barabar bolan bazar kapitallaşdyrmasyna ýetdi.

2014-nji ýylyň başynda Litecoin işläp taýýarlaýjylar topary Android goşmaçasynyň alfa görnüşini çykardy.

2017-nji ýylyň maýynda Litecoin programma üpjünçiliginde SegWit goldawy işjeňleşdirildi.

2017-nji ýylyň sentýabrynda ilkinji atom tranzaksiýalary geçirilipdi. 4 günüň içinde Litecoin we Decred, Litecoin we Vertcoin, Litecoin we Bitcoin arasynda tranzaksiýalar geçirildi.

2021-nji ýylyň awgustynda Litecoin kapitallaşdyrmasy 12,2 milliard dollardan ybarat boldy.

 Amallaryň geçiriliş tizligi 
Litecoin hasaplap çykarmanyň kynlygy, ortaça bir blok 2,5 minut emele getiriljek şekilde saýlanylýar, bu bolsa Bitcoin-dan 4 esse çaltrak, bu amallaryň geçirilişiniň tassyklanmasyny çaltrak almaga mümkinçilik berýär. Amallaryň geçirilişiniň tizligi litecoin-yň torunda SegWit işjeňleşdirilmeginden soň ýokarlandy. Amallaryň geçirilişi adatda bolşy ýaly 6 blokdan, ýa-da 15 minut danъ soň tamamlanan diýilip hasaplanýar.

Salgylanmalar


Kategoriýa:Programma gatlagy protokollary
Kategoriýa:Kripto pullar
Kategoriýa:Pul simwollary